**E L Ő T E R J E S Z T É S**



Előterjesztés

Balatonberényi Községi Önkormányzat Képviselő-testületének

2025. szeptember 30-i nyilvános ülésére

Tárgy: döntés, a Balaton Fejlesztési Tanács által kiírt "Településfejlesztést szolgáló beruházások támogatása" tárgyú pályázaton való részvételről.

Előadó:

Druskoczi Tünde

polgármester

**Tisztelt Képviselő- testület!**

A Balaton Fejlesztési Tanács "Településfejlesztést szolgáló beruházások támogatása" tárgyú pályázatot hirdetett meg.

Önállóan támogatható tevékenységek:

Települési közterületek fejlesztése, zöldfelületek kialakítása, rehabilitációjának támogatása cél keretében a település belterületén található közhasználatú, közcélú zöldfelületek (pl. közparkok) fejlesztése.

A pályázat értelmében az önkormányzatok utólagos finanszírozással a projekt elszámolható összköltségének maximum 90%-ára pályázhat.

A fenntartási idő 5 év.

A pályázati támogatás mértéke max. 15 millió Ft.

Az Önkormányzat a beruházás kapcsán nem igényel vissza áfát, ezért a bruttó beruházási költségekre nyújtja be pályázatát.

Az előzetes egyeztetés alapján az önkormányzati tulajdonú, Kossuth utca melletti közpark (hrsz. 654/2) felújítására esett a választás, amelynek tájépítész által tervezett felújítása új funkciókat teremt a teljesen megújult, és a jelenleginél is zöldebbé váló közparkban. A pályázat tartalmazza továbbá legalább 14 új fa ültetését, melyek a község több pontján kerülnek kihelyezésre.

A bekért tervezői költségbecslés alapján a kivitelezési költség várhatóan bruttó 14.917.805 Ft.

A felújítási költségek mellé igénybe vett szolgáltatások kiadásai is merülnek fel, úgy mint tervező, rehabilitációs szakmérnök, műszaki ellenőr, valamint a kötelező nyilvánosság biztosítása. E szolgáltatások költségei a bekért árajánlatok alapján bruttó 1.071.000 Ft-t tesznek ki.

Így a projekt összköltsége bruttó 15.988.805 Ft. A BFT 90%-s támogatási összege 14.389.925 Ft, az Önkormányzat által biztosítandó saját forrás 1.598.880 Ft.

Kérem, a T. képviselő testületet, a költségek ismeretében tárgyalják meg az előterjesztést és döntsenek a pályázaton való részvételről.

**Határozati javaslat:**

Balatonberény Község Önkormányzatának Képviselő-testülete megismerte és megtárgyalta a Balaton Fejlesztési Tanács által kiírt pályázati felhívás alapján, a 654/2. helyrajzi számon található közpark felújítására előkészített pályázati dokumentációját, mely a közpark megújítását, új funkciókkal való kibővítését és zöldterületének növelését célozza.

A képviselő-testület pályázatot nyújt be a Balaton Fejlesztési Tanács pályázati felhívására, „Balatonberényi közösségi tér felújítása” címmel, a 8649 Balatonberény, 654/2. helyrajzi számon található közpark felújítását tartalmazó műszaki dokumentáció alapján.

A pályázat támogatási aránya az összköltség 90%-a, így az Önkormányzat által biztosítandó saját forrás mértéke 10%, összege 1.598.880 Ft.

Az Önkormányzat vállalja a projekt megvalósítását, az 5 éves fenntartási kötelezettséget és biztosítja a szükséges saját erőt eredményes pályázat esetén az önkormányzat 2026. évi költségvetésében.

**Határidő**: 2025. szeptember 30.

**Felelős:** Druskoczi Tünde polgármester

Druskoczi Tünde sk. polgármester